JUMAL KÕNELEB
Tere jälle!
Väga julgustav on teada, et võime kõik kasvada usus.
Oleme Joyga saanud usus kasvada ja me tahame veelgi kasvada.
Imeline on teada, et usk kasvab ja selleks saab midagi teha.
Piibel nimelt ütleb, et usk tuleb evangeeliumi kuulmisest
ning kuulmine Kristuse Sõna kaudu.
See on nii lohutav, et usk tuleb.
Täna me jälle külvame.
Oleme mitmes saateosas rääkinud usust
ja täna tahame võtta usku sünnitavaid seemneid.
Täna räägime tervenemisest.
Üks asi enne kui jätkad tervenemise teemal.
Tahan veel täiendada, mida Joy äsja ütles.
Sõna on tõesti seeme.
Jeesus rääkis tähendamissõna külvajast
ning kui jüngrid palusid seda seletada,
siis Ta ütleb otse, et Sõna on seeme.
Jeesus räägib sellest,
et kui Sõna külvatakse seemnena meie südamesse,
siis see kannab vilja nagu mis tahes seeme.
Kui sa külvad apelsiniseemneid, saad apelsine.
Külvates õuna seemneid, saad õunapuu, mis kannab õunu.
Kui külvad Jumala Sõna tervenemisest, saadki tervenemist.
Sellepärast me külvame Jumala Sõna oma südamesse
ja see sünnitab usku ning usk sünnitab Sõna kohast vilja.
See on väga julgustav.
Võime külvata neid seemneid selle pooletunnise saate ajal.
Mul on täna kaasas ravim.
Me kõik ju teame, et kui oleme haiged, vajame ravimeid.
Vajame midagi, mis aitaks haiguse vastu.
Midagi, mis mõjutaks haigust nii, et hakkaks toimuma tervenemine.
Vajan mingit ravimit, mis tervendaks.
Kas hüdrokortisoon võiks aidata?
Kas ohatiseplaaster oleks hea?
Kas sul oleks seda vaja? - Praegu ma seda ei vaja.
Söetablett aitab, kui on riknenud toidust kõhuhädad.
Mul ei ole praegu kõht korrast ära.
Kas oleks vaja täišampooni?
Seda pole pikka aega vaja olnud.
Kui lapsed olid väikesed, läks mõnikord täišampooni tarvis.
Mis asi see veel on?
Kassi kirburohi.
Parasiiditõrjeks.
Võibolla on meil vaja kassi parasiiditõrjet.
Ükski nendest ravimitest ei aita mind.
Väga oluline on täpsustada, et ravimid on tähtsad.
Seda kindlasti. - Need on õnnistus.
Arstiteadus on Jumala õnnistus, mis on meile abiks.
Sellele lisaks on meil Jumala Sõna.
Võtame kasutusse kõik, mis on meil võideldes saada.
Mõnikord võib olla selline olukord, et isegi arsti määratud ravimeid võttes
ja võttes vastu kogu arstide poolt pakutava abi,
see ikkagi ei aita mind. - Just nii.
Kas on olemas ravimit, kui ükski arstide määratud rohi ei aita?
Uurime täna, kas mul on mingit ravimit.
Piibel räägib ravimist, mis on laiatoimeline ravim.
See aitab iga haiguse vastu.
Kus selline ravim leidub?
Kust me leiame selle? - Näita välja!
Vaatame nüüd Õpetussõnade 4:20 alates.
See on tõesti vägev kirjakoht.
"Mu poeg, pane tähele mu sõnu.."
Ta julgustab meid kuulama Jumala Sõna.
"Pööra oma kõrv mu kõnede poole!"
Terita oma kõrvu, pööra need ja kuula.
Jeesus ütleb: "Kelle kõrvad on, see kuulgu!"
Ta julgustab meid kuulama.
"Ära kaota neid enesel silmist.."
Jutt on Jumala sõnadest.
"Hoia need oma südames.."
Miks on vaja pöörata oma kõrvad Tema kõnede poole?
Miks on vaja hoida Jumala Sõna oma silme ees ja südames?
22. salmis on vastus: "sest need on eluks sellele,
kes need leiab, ja terviseks kogu ta ihule!"
Piibel ütleb, et Jumala Sõna on ravim.
Soome keelne tõlge ütleb, et Jumala Sõna on ravim.
Terviseks kogu meie ihule.
"sest need on eluks sellele,
kes need leiab, ja terviseks (ravimiks) kogu ta ihule!"
See huvitab mind nii palju, et vaatasin algkeelset sõna.
Sõna "elu", mis siin on eesti keeles, tähendab "miski, mis on elav".
Jumala Sõna on elav.
Elav asi, mis mõjub ja elab.
See paneb mingi seadme või organismi töötama.
Jumala Sõna paneb midagi mu organismis tööle.
Mu organismi masinavärgi.
Mitmekordistuv, jooksev või pulbitsev.
Sõna "ravim" või "tervis" eesti keeles, on algkeeles "marbee",
mis esineb mitmes kohas Piiblis ja tähendab tervendavale.
Jumala Sõna on tervendav.
"Tervendamise meetod, vabastus, ravi, kergendus."
Jumala Sõna toob kergendust.
"Rohi, hea enesetundega, terve, terviklik."
See teeb terviklikuks.
Vägev, et Jumala Sõnas on jõud,
mis tõesti kannab endas muutvat ja tervendavat väge.
Sellepärast me võtame neid.
See on julgustav sõnum,
eriti kui on selline olukord, et oleme võtnud vastu kogu abi,
mida suudetakse pakkuda ja valu või haigus on ikka alles.
Kergelt võib tekkida lootusetus.
Tundub, et ka arstid ei saa enam aidata.
Imeline on siis teada, et võime ikkagi midagi teha.
Võime alati külvata Jumala Sõna me südamesse.
Võime alati külvata Jumala Sõna seemet me südamesse.
Sõna ise on ravim, mis tervendab.
Toon toreda kuuldud näite ühe jutlustaja kohta,
kes oli ka piiblikooli õpetaja ja õpetas mõnda aega tervenemisest.
Õpetas nädal nädala järel.
Aasta pärast seda kursust ta märkas ja mõistis,
et polnud terve aasta jooksul olnud kordagi haige.
Ta mõistis, et oli kogu aeg rääkinud Jumala tervendavat Sõna
nii endale kui inimestele ja kuulutas tervenemist
ning see hoidis teda ennast tervena.
See kandis iseenesest tema elus vilja.
Õpetussõnad 12:18:
"Mõni paiskab sõnu otsekui mõõgapisteid.."
Sõnad võivad ka haiget teha ning haavu tekitada.
"aga tarkade keel on terviseks."
Psalm 107:20:
"Ta läkitas neile oma sõna ja tervendas nad."
Issand läkitas oma Sõna.
Meil on nüüd Tema Sõna.
Ta tervendas meid ja päästis meid haua veerelt.
"Ta läkitas neile oma Sõna
ja tervendas nad ning päästis nad haua veerelt."
Tean, et kui hakkame neid sõnu uurima ja nende üle mõtlema,
on me peas mõtted, mis vaidlevad vastu.
"See ei saa olla nii lihtne ning te liialdate seal."
Jumala Sõna on tõesti elav Sõna, millel on loov jõud.
See on seesama sõna, millega Jumal lõi maailma.
Kuidas Ta lõi maailma?
Ta tegi seda rääkides.
Ta ütles ja nõnda sündis.
Ta tegutseb ka täna samamoodi.
Ta ütles ja see sündis.
Hea on minna koosolekule, kus mõni evangelist
paneb meile käed peale ning sünnib tervenemisime.
Keset argipäeva ja igapäevaelus
vajan midagi, mis on kogu aeg minu käeulatuses.
Mul ei ole seal ju kedagi.
Sina muidugi oled.
Ei ole kapis mingit tervendusjutlustajat.
Kapis pole evangelisti.
Alati ei saa pastorile helistada.
Pastor on imeline aga ükski pastor
pole nii motiveeritud minu eest palvetama kui mina ise.
Pean leidma midagi sellist, mida ma saan ise võtta
ja mis mind ennast aitab ning on mulle ravimiks.
Mul on ravimikapis arstim, mida ma saan võtta.
See päästab mind.
See annab lootust meile kõikidele, sest Jumala Sõna on kogu aeg ravim.
Selles on jõud tervendada, aidata, vabastada ja päästa.
Sellepärast see annab lootust meile kõikidele.
Igaüks meist võib teha midagi.
Joy ütles äsja, et see võib tunduda liiga lihtne.
Pähe tulevad erinevad mõtted.
Võibolla oled võidelnud haigusega ega ole saanud terveks.
Oled kaotanud lootuse või usu.
Tahame nii enda kui kõikide mõtteid muuta.
Laseme Sõnal kujundada meie mõtteid just sel viisil,
et saaksime usku tervenemisesse ja terviklikkuse taastumisse.
Me muudame oma mõtteid täiesti teadlikult ja meelega.
Laseme siis Jumala Sõna mõjutada, sest see sünnitab usku.
See sünnitab usku, kui laseme sel mõjuda.
Jesaja raamat 55:8: "Aga minu mõtted ei ole teie mõtted,
ja teie teed ei ole minu teed, ütleb Issand.
Sest otsekui taevad on maast kõrgemal,
nõnda on minu teed kõrgemad kui teie teed,
ja minu mõtted kõrgemad kui teie mõtted."
Issand ütleb, et Tema mõtted on kõrgemad kui minu mõtted.
Ta teed on kõrgemad kui minu teed.
Sellepärast me vaatame neid
ja pöörame pilgu Ta Sõnale, mis on kõrgem.
"Sest otsekui vihm ja lumi."
Ta ütleb, et Tema Sõna on nagu vihm ja lumi.
"Sest otsekui vihm ja lumi tulevad taevast alla ega lähe sinna tagasi,
vaid kastavad maad ja teevad selle sigivaks ning kandvaks,
et see annaks külvajale seemet ja sööjale leiba,
nõnda on ka minu sõnaga, mis lähtub mu suust:
see ei tule tagasi mu juurde tühjalt, vaid teeb, mis on mu meele järgi,
ja saadab korda, milleks ma selle läkitasin."
Jumala Sõna on nagu vihm ja lumi,
mis langeb maha, imbub maasse ja niisutab seda.
Vihma mõte on maad niisutada.
Jumala Sõna on samasugune, mis langeb ja imbub mu südamesse.
Läheb sisse ja teeb selle ime, mille jaoks see on välja saadetud.
See on väga hea kirjakoht,
sest see toob selgelt välja, et Tema teed on teistsugused.
Ta tegutsemisviis on teistsugune.
Mis mõttes võib mind mingi raamatu lugemine tervendada?
See ei kõla üldse mõistlikult.
See polegi meetod,
millega oleme harjunud ja kuidas asjad meil käivad.
Jumal tegutseb teistmoodi.
Mõtle, et Ta on andnud meile terve raamatu,
mis Püha Vaimu väel on elav ja muutev Sõna.
Kuulsin äsja ühest koolist Aafrikas, kuhu saadeti üks probleemne poiss,
kes oli juba visatud välja väga mitmest koolist Aafrikas.
Ta tuli sellesse kristlikku kooli ning talle anti Uus Testament.
Kahe nädala pärast oli poiss täielikult muutunud.
Sõna muutis teda.
Sõna on võimeline meid muutma, tervendama ja tegema terviklikuks.
See on Jumala tegutsemiseviis.
Sõna on ravim, seeme ning elav ja loov.
See teeb seda, mille jaoks see on saadetud.
Jumala sõna sünnitab usku.
Kui Iisraeli rahvas
oli Egiptuse orjusest lahkunud ja läinud tõotatud maa poole,
siis Issand kõneles rahvaga ja esitles end uue nimega.
Sellest räägitakse Piibli alguses.
Ta ütleb nii: "Ma olen Jehoova Rapha."
2. Moosese raamat 15:26: "Mina olen Issand, su ravija."
Jehoova Rapha tähendab "Mina olen Issand, su ravija".
Ta tuleb me juurde, esitleb end ja ütleb: "Mina olen Issand, su ravija."
See on Tema nimi.
Mina võin ütelda: "Jehoova Rapha, Issand, minu ravija elab minu sees."
Ta on minu sees ja mõjutab mind kogu aeg.
See sama tuleb esile Heebrealastele 13:8:
"Jeesus Kristus on seesama eile ja täna ja igavesti!"
Sama Jeesus, kes tegutses siin kaks tuhat aastat tagasi,
elab nüüd minu sees ja on koos minuga.
Sama jõud, mis lähtus Temast, mõjutab jätkuvalt minu sisemust.
Issand on minu tervendaja ning elab minus.
Ta mõjutab tervendava jõuga minu sees kogu aeg.
Loen veel ühe kirjakoha, Luuka evangeelium 6:19:
"Ja igaüks rahvast püüdis teda puudutada,
sest temast läks vägi välja ning parandas kõik."
Jeesusest lähtub veel tänapäevalgi täpselt samasugune vägi.
Täpselt sama Püha Vaim
ja tervendav vägi mõjutab ning tuleb Jeesusest kogu aeg.
Jätkuvalt ja pidevalt ka täna.
Halleluuja!
Ma tahan veel siit lugeda.
Kui me neid sõnu loeme, siis just need sünnitavad usku.
Mõnikord ei piisa sellest, et loeme seda üks kord.
Loeme ka teist ja veel kolmandat korda.
Loeme ja ütleme neid sõnu häälega.
Tasapisi läheb see peast südamesse ja korraga märkame, et usume seda.
Usk tuleb ja sünnib iseenesest ning selle kuulamisest.
Mõnikord see nõuab seda, et võtame seda ravimit pikemalt.
Kas pole nii Joy? - Just.
Me muudkui võtame.
Tahan rääkida veel rohkem, sest need toidavad ka mind.
Psalm 103:1: "Kiida, mu hing, Issandat,
ja kõik, mis mu sees on, tema püha nime!
Kiida, mu hing, Issandat, ja ära unusta ainsatki tema heategu!
Tema annab andeks kõik su ülekohtu, tema parandab kõik su tõved."
Jumal kuulutab Taaveti kaudu, et tervendab kõik meie haigused.
Näeme seda Jeesuses, kuidas Ta tervendas kõik haigused.
Ta tervendas kõik haiged.
See Jeesus elab sinus ja minus ning Ta on sinu ja minu ravija.
Ta pole lihtsalt arst, kes annab rohtu.
Ta on tervendaja, kes teeb terveks.
Halleluuja.
Palvetame koos sinuga.
Tänu taevane Isa, et Sina oled meie ravija.
Tänu, Jumal, et oled sama eile, täna ja igavesti.
Tänu, Jeesus, et puudutad täna meid kõiki.
Kõiki, kellel on valu, haigus, nõrkus või jõuetus.
Tänu Jeesus, et puudutad nagu tegid seda tookord.
Puudutad täna, sest oled täna sama kui siis.
Tänu Issand, et puudutad kõiki.
Saame kuulutada tervenemist
ja vabanemist kõigile, kes vaevlevad valude käes.
Tänu, Issand, vabaduse, tervenemise ja tervise eest kõigile Jeesuse nimel!
Tänu, Issand, et oled seal, kus kaks või kolm on koos Su nimel.
Oled täna meie keskel.
Tänu, Issand, et saame astuda Sinu reaalsusse.
Saame justkui astuda Taevariiki, kus ei ole haigust ega puudust.
Oleme siin, Sinu lähedal.
Tänu, Issand, et saame Janiga koos kuulutada,
Sinu elavat Sõna ja ütelda: "Tema haavade kaudu sa oled terve!
Ta võttis enese peale sinu haigused ning kandis sinu tõbesid.
Ta on siin ja tervendab kõik meie haigused.
Tänu Issand, Su imelise elava puudutuse eest.
Tänu Püha Vaimu ülestõusmise väe eest.
See pühib ära kõik haigused Jeesuse nimel.
Tänu, Issand, et kui elu tuleb, siis surm taganeb.
Kui valgus tuleb, siis pimedus kaob.
Kuulutan praegusel hetkel
valgust, terviklikkust ja tervist ning elu Jeesuse nimel.
Jumala elu Jeesuse nimel.
Tänu Issand!
Võtame Janiga autoriteedi
Jeesuse nimel kõigi haiguse vaimude üle.
Käsime Jeesuse nimel kõiki haiguseid lahkuda!
Jeesuse nimel!
Tänu Jeesus vabaduse eest!
See annab jõu ja vabaduse.
Võid ennast kodus ka ise raputada.
Raputame Jeesuse nimel ära kõik selle, mis rõhub.
Tänu Issand, et saame lüüa oma selja sirgeks
ja seista julgelt Sinu Sõna sees ning Sinu tõotustes.
Seisame Sinu tervises Jeesuse nimel!
Tänu, Issand.
Mõnikord tuleb võtta otsustav hoiak.
Siin ma nüüd olen Jeesuse nimel.
Nüüd on haigusest küllalt. - Aamen.
Tänu, Issand, et Sinus ja Sinu nimes on meil vägi tallata vaenlase väe peal.
Sinus on meil vägi tervendada kõik haiged.
Tänu, Issand, et see pole meis vaid see on Sinus ja Pühas Vaimus.
Tänu Püha Vaim, et Sinus pole vahemaid ega aega.
Oled meie kõikide kodudes
ning me juures sama tugevalt ajast ja kohast sõltumata.
Aitäh, Püha Vaim, et tegutsed ja puudutad nii,
et iga haigus taganeb ja iga haige saab terveks.
Jeesuse nimel saame kuulutada täielikku vabadust kõigile.
Jeesuse nimel, halleluuja!
Võime olla nagu tervise jões, kus tervis voolab.
Tänu, Issand, et oled eluvee allikas.
Eluvee allikas on siin
ja puudutab iga rakku, ravib ning tervendab.
Annab meile ravimit.
Saame liguneda eluvee allikas.
See on raviv allikas,
Püha Vaimu vool on tervendav ja terviklikuks tegev vool.
Saame siin liguneda, hõljuda ja lõõgastuda.
Issand, las su puudutus tuleb meisse kõikidesse rakutasandil.
Sügavale sisemusse, eriti haigesse kohta.
Tänu, Issand!
Tänu, Sulle, tõesti!
Tänu Issand, et kogu valu ja piin sulab ära.
Näen vaimus, kuidas Püha Vaim
puudutab sind sellest kohast, kus on valu.
Tuleb imeline Püha Vaimu soojus ja puudutuse mõjul läheb valu ära.
Tänu, Püha Vaim, et puudutad just nüüd.
Kogu valu ja vaev lahkub Jeesuse nimel.
Näen ka, kuidas Issand tõstab ära masenduse.
Lootusetus ja pimedus taganeb ning Issand võtab selle ära.
See taganegu täiesti Jeesuse nimel.
Tänu, et igaüks saab olla pimedusest täiesti vaba.
Jeesuse nimel. Aamen.
JUMAL KÕNELEB
Meile on antud kuninglik ülesanne kuulutada Jumala riiki.
Igaüks meist võib selles osaleda.
Ka sina praegu oma kodudiivanil.
TV7 tööd toetades osaled sinagi evangeeliumi levitamises.
Võid helistada numbrile 900177
Kõne maksab Eestis 7 eurot.
Võid kasutada ka pangarekvisiite, mida näed peatselt ekraanil.
Nii oleme kõik koos evangeeliumi kuulutamises.
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin